text: Fængslet for drabsforsøg
  27 august 2012 kl. 09.32
  En 21-årig mand fra Aabenraa er fængslet i fire uger - sigtet for drabsforsøg. Han tog natten til søndag kvælertag på sin tidligere kæreste i Hjordkær ved Rødekro, oplyser Syd- og Sønderjyllands Politi.
  Grundlovsforhøret blev holdt for lukkede døre. Derfor kan politiet ikke komme med ret mange oplevelser. 
  Vicepolitikommissær Lars Bjerregaard, Syd- og Sønderjyllands Politi, oplyser, at den overfaldne kvinde ikke er indlagt. Hun har angiveligt ikke været i livsfare. Derfor er den 21-årige mand subsidiært sigtet for deet, som i straffeloven hedder kvalificeret vold. 
  De to parter har boet sammen indtil for et halvt års tid siden.
  